De Veracruz Kuitua, dt. Veracruz Kultur hod vo umma 100 bis 1000 n.Kr. dauat. se is vo da Maya-Kuitua, Teotihuacan, de Huaxtekn, owa nu mera vo da Epiolmekischn Kuitua beeiflußt wuan. Se is leida ned recht guad dokumentiad. Ois de Schpania bei Veracrux glaund san, is de Schtod El Tajin und des Umlaund bis za Küstn vo de Totonakn bewohnt wuan. Und zweng dem hod ma laung eana de Kuitua zuagschrim. Owa de Totonakn san eascht umma 1200 in de falossane Schtod El Tajin eizogn.